KOMISSION ASETUS (EY) N:o 2111/96, annettu 31 päivänä lokakuuta 1996, vientitodistusten antamisesta hedelmä- ja vihannesalalla ilman tuen ennakkovahvistamista



Virallinen lehti nro L 282 , 01/11/1996 s. 0061 - 0061



KOMISSION ASETUS (EY) N:o 2111/96, annettu 31 päivänä lokakuuta 1996, vientitodistusten antamisesta hedelmä- ja vihannesalalla ilman tuen ennakkovahvistamista EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72 (1), sellaisena kuin se on viimeksi muutettuna komission asetuksella (EY) N:o 1363/95 (2), ja erityisesti sen 26 artiklan 11 kohdan, sekä katsoo, että komission asetuksessa (EY) N:o 1832/96 (3), sellaisena kuin se on muutettuna asetuksella (EY) N:o 2110/96 (4), vahvistetaan muiden kuin elintarvikeavun yhteydessä ilman tuen ennakkovahvistamista annettavien vientitodistusten antamisen ohjeelliset määrät, hedelmä- ja vihannesalan vientitukien soveltamista koskevista yksityiskohtaisista säännöistä 28 päivänä kesäkuuta 1995 annetun asetuksen (EY) N:o 1488/95 (5), sellaisena kuin se on viimeksi muutettuna asetuksella (EY) N:o 2702/95 (6), 7 artiklassa säädetään, että jos ohjeelliset määrät ylittyvät, ylittämistä määristä tehdään vähennys, komission tähän päivään mennessä saamien tietojen mukaan kyseiset ohjeelliset, kuluvalle jaksolle säädetyt määrät ovat tomaattien, omenoiden ja syötäväksi tarkoitettujen viinirypäleiden osalta miltei ylittyneet tai jo ylittyneet; näiden ylitysten seurauksena on todennäköisesti seuraavan jakson ohjeellisten määrien väheneminen; tämä väheneminen olisi tämän seuraavan jakson aikana vahingollista viennille, jota seuraa todistushakemus ilman tuen vahvistamista ennakolta, tämän tilanteen välttämiseksi on syytä hylätä todistushakemukset ilman tuen ennakkovahvistusta 5 päivän marraskuuta 1996 jälkeen vietyjen tomaattien, syötäväksi tarkoitettujen viinirypäleiden ja omenoiden osalta meneillään olevan jakson loppuun asti, jottei näitä hakemuksia otettaisi huomioon komission asetuksen (EY) N:o 1488/95 6 ja 7 artiklan säädöksiä soveltaen suorittamien laskutoimitusten yhteydessä, niitä ei saa ilmoittaa komissiolle, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (EY) N:o 1488/95 5 artiklassa tarkoitetut todistushakemukset ilman tuen ennakkovahvistusta sellaisten tomaattien, syötäväksi tarkoitettujen viinirypäleiden ja omenoiden osalta, joiden vienti-ilmoitus on hyväksytty 5 päivän marraskuuta 1996 jälkeen ja ennen 24 päivää marraskuuta 1996, hylätään. Asetuksen (EY) N:o 1488/95 8 artiklan säännöksistä poiketen näitä tietoja ei saa mainita komissiolle toimitettavissa tiedoissa. 2 artikla Tämä asetus tulee voimaan 4 päivänä marraskuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä lokakuuta 1996. Komission puolesta Franz FISCHLER Komission jäsen (1) EYVL N:o L 118, 20.5.1972, s. 1 (2) EYVL N:o L 132, 16.6.1995, s. 8 (3) EYVL N:o L 243, 24.9.1996, s. 17 (4) Ks. tämän virallisen lehden sivu 58 (5) EYVL N:o L 145, 29.6.1995, s. 68 (6) EYVL N:o L 280, 23.11.1995, s. 30